cyanic-selkie/wikianc huggingface dataset:
Shinto
Shinto (神道 Shintō), aalso kaal kami-no-michi, a wah etnik rilijan a di piipl a Japan. Ifuokos pah richual praktis fi fala dilijentli, fi extablish kanekshan bitwiin prezant-die Japan ani ienshent paas. Shinto praktis eh fos rikaad ah kuodifai ah raitdong ina di istarikal rekaad a di Kojiki ah Nihon Shoki ina di 8t senchri. Stil, demya hoerlies Japaniiz raitn no refa tu wah yunifai "Shinto rilijan", bot muo tu wah kalekshan a nietiv beliif ah mitalaji. Tide Shinto a toerm we aplai tu di rilijan a poblik shraindem we divuot tu di woship a moltityuud a gad (kami), askaadn tu difrah-difrah poerpos laka waar mimuorial ah aavis festival, ah aplai azwel tu vierios sektierian aaganizieshan. Praktishana expres deh daivoers biliif chuu wah standad languij ah praktis, ah bai adap simila stail ina jres ah richual, we diet frah rong di taim a di Nara ah Heyan piiriad (8t tu 12f senchri KE).
Istuorian
Istuorian a poersn uu risaach, todi, ah rait bout di paas, ah rigyaad az aatariti pani.[1] Istuorian kansoern wid di kantinyuos, metodikal naritiv ah risaach a paas ivent az deh riliet tu di yuuman ries; azwel az di todi a haal ischri ina taim. Ef di hindivijal kansoern wid ivent we prisiid ischri we raitdong, di hindivijal a istuorian a priyischri.
Maruun a Jumieka
Maruun a Jumiekan a di hAfrikan piipl dem wi imancipait demself frahm slievri. Dem mek waar pon di British souldja dem an lieb diip iina de hill an buush iina three tong we naim Akompong a Sint Ilizibet Parish, Nanny Town iina Puotlan, an Maroon Town iina Sin Jiemz Parish. Cudjoe an Kwiin Nani a fi dem liida.
Uzbekistan
Uzbekistan a wah savrin konchri a Ieja.
Nagorno-Karabak
Nagorno-Karabak (Լեռնային Ղարաբաղի Հանրապետություն) a wah terichri a Ieja.
Bedwadizam
Bedwadizam, muo prapa di Jumieka Nietiv Baptis Frii Choch, ena wah rilijos muuvment a Jumieka. Iweh foun a Aagos Tong, Sint Anju Parish, ina 1889 bai Arisn "Shiekspier" Udz, wah Afrikan-Amoerkan imigrant tu Jumieka, ah niem aafa Aligzanda Bedwad (1859-1930), uu weh-refa tu az "Dat Prafit" ah "Shepad." A weh wan a di muos papila Afro-Jumiekan politiko-rilijos muuvment frah di 1890z tu di 1920z. Bedwadizam achak ten-ten touzn falara wid kaal fi suoshal jostis, azwel suoshoikanamik pruogram fi di luowa klaas.
Bedwadian lichicha diskraib Bedwadizim az wah nyuu rilijan, di Soxesa tu Kristianiti ah Juudizim. Ousomeba, di akchual tiichin no moch difrah frah wa muos Kristian dinaminieshan tiich, we schres di impuotansfi rekanaiz Jiizas Krais az buot Gad ah man az paat a di Chriniti, azwel az friikuent faastin. Iibm so, bikaa di muuvment kompier di ruulin klaasdem tu di Farisii, deh disapruuv dem ah aal sopres dem. Wan a di fyuu yuuniik kansep a Bedwadizim a di biliif se Aagos Tong, Jumieka karispan tu Jiruusilem fi di Westan wol. Bedwad imself kliem sohtaim fi bi di riinkaanieshan a di prafitdem ingkluudn Muoziz, Juona ah Jan di Baptis, ah di kuot ruul se im insien pah tuu okiejan. Di muuvment dedout ina 1921 afta Bedwad ah nof onjrid a ih falaradem maach gaa Kinston, we ih fiel fi pruuv ih kliem fi kiah asen gaa Ebm, ah nof smadi get ares.
Naritiv
Naritiv ar tuori a heni ripuot bout ivent we kanek, riil ar imajineri, prizent ina siikuens a wod we rait ar spiik, an/ar stil ar muuvin himij.
Priyischri
Priyischri miin litarali "bifuo ischri", frah di Latn wod fi "bifuo," præ, ah Griik ιστορία. Yuuman priyischri a di piiriad frah di taim wen biyeviarali ah anatamikali madan yuuman fos apier antel di apierans a rekaadid ischri falarin di invenshan a raitn sistim. Sens buot di taim a seklment a madan yuuman ah di evaluushan a yuuman siblizieshan difrah frah riijan tu riijan, priyischri taat ah hen a difrah muoment ina taim, dipen pah di riijan kansoern.
Lejen
Lejen (Latn, legenda, "sitn fi riid") a wah naritiv a yuuman akshan we posiiv buot bai di tela ah di lisna fi tek plies widin yuuman ischri ah we deh valiu fi pozes soertn kualiti we gi di tuori versimilityuud.
Hanggl
Ina pliena jaamechri, hanggl a di figa faam bai tuu rie, kaal di said a di hanggl, we shier a kaman enpaint, kaal di voertex a di hanggl. Anggl faam bai tuu rie lie ina plien, bot dis plien no afi bi a Yuuklidian plien. Anggl aalso faam bai di hintasekshan a tuu plien ina Yuuklidian ah adaels spies. Demaya kaal dayejral anggl. Anggl faam bai di hintasekshan a tuu koerv ina plien difain az di hanggl ditoermin bai di tanjent riedem a di paint a hintasekshan. Simila stietment huol ina spies, fi egzampl, di sferikal anggl faam bai tuu griet soerkl pan a sfier a di dayejral anggl bitwiin di plien ditoermin bai di griet soerkldem.
Ischriagrafi
Ischriagrafi a di todi a di metodalaji a istuorian ina divelinop ischri az wah akademik disiplin, ah bai extenshan a heni badi a istarikal wok pan a potikiula sobjek.
Nadoern Saipros
Nadoern Saipros a wah terichri a Ieja.
King Aata
King Aata wena wah lejinderi British liida uu, askaadn tu midiival ischri ah romans, eh-liid di difens a Britn gens di Saxn inviedadem ina di liet 5f ah hoerli 6t senchri KI.
Puosmadanizim
Puosmadanizim a liet-20t-senchri muuvment ina di aats, aachitecha, ah kritisizim we ena dipaacha frah madanizim. Puosmadanizim aatikiuliet se di wol ina stiet a popetyual inkompliitnis ah poermanent anrizalv. Puosmadanizim promuot di nuoshan a pluuralizim; se a nof wie fi nuo, ah nof chuut tu a fak. Frah puosmadan pospektiv nalij aatikiuliet frah pospektiv, wid di wuola di ansoertnti, kamplexiti ah paradax. So nalij rilieshanal ah aal rialiti wiiv pah luokal lingguistik luum. Puosmadanizim ingkluud skeptikal intoerpritieshan a kolcha, lichicha, aat, filasafi, ischri, ikanamix, aachitecha, fikshan, ah litareri kritisizim. Imuotaim asuosiet wid dikanschrokshan ah puos-chrokcharalizim kaa iyuusij az a toerm gien signifikant papilariti sieh taim az twentiet-senchri puos-chrokcharal taat. Deh aplai di toerm puosmadanizim tu banz a muuvment, mienli ina aat, myuuzik, ah lichicha, we eh-riak gens tendensi ina madanizim, ah deh tipikali maak bai rivaival a istarikal eliment ah tekniik.
Sumer
Sumer wena di fos ienshent oerban sivilizieshan ina di istarikal riijan a sodan Mesopotiemia, madan-die sodan Irak, juurin di Chalkolitik ah Hoerli Branz iejdem, ah aagyuebli di fos sivilizieshan ina di wol.
Sout Osetia
Sout Osetia (os: Республикӕ Хуссар Ирыстон) a wah terichri a Ieja.
Aschro-Proshan waar
Ina di en, Prosha win ahn di waar kankluud wid di Piis a Prag ina 23 Augus 1866.
Spien
Spien (Panish: España; Katalan: Espanya) a wah konchri we de ina di soutwes a Yuurop ina di Aibirian Peninsiula. Di kiapital a Spien, we niem Majrid, de ina di senta a di konchri. Di mienlan ab wah sout ah hiis baada wid di Meditarienian Sii exep fi wah sumaal bongjri a lan wid Jibralta; a di naat we Frans, Anduora, ah di Bie a Biskie de; ah a di naatwes ah wes we di Atlantik Uoshan ah Puotigal de. Di Panish terichridem a: Di Balierik Ailanz ina di Meditarienian, di Kianieri Ailanz ina di Atlantik aafa di Afrikan kuos, ah di tuu sitidem we de ina Naat Afrika, Meliya (Panish: Melilla) ah Siuta (Panish: Ceuta) we baada Marako. Wid wan ieria a 504,030 km², Spien a di sekan laajis konchri we de ina Wes Yuurop ah di Yuropian Yuunian afta Frans.
Kaaz a we Spien de, iget nof influens frah ada kolchadem. Siem wie Spien eh-influens uoliip a kolcha ina di Madan Era wen iton gluobal empaya we lef legisi fi uoba 400 milian smadi we chat Panish tide.
Siera Lyuon
Siera Lyuon a wahn konchri ina Afrika.
Akompong
Akompong (Accompong) a won hindipendent  Maruun vilij diip iina di buush a nort Sint Ilizibet. Maruun liida Cudjoe horiginait di vilij iina 1789. Di vilij naim tek afta di Maruun liida Akompong, wi naim Acheampong iina Akan languij, im a Cudjoe an Kwiin Nani breda.
Ferron Williams a di hlecktiid Colonel an liida iina Akompong.
Pring ah Aatom Anal
Di Pring ah Aatom Anal (Chaini: 春秋; pinyin: Chūnqiū) a wah ienshent Chaini kranikl we a wan a di kuor Chaini klasik sens ienshent taim.
Tuusididiiz
Tuusididiiz (Griik: Θουκυδίδης, Thoukudídēs, Ienshent Griik: [tʰuːkydídɛːs]; c. 460 – c. 400 BKI) wena wah Atiinian istuorian ah jinaral. Ih Ischri a di Pelapaniijan Waar rikount di 5f senchri BKI waar bitwiin Spaata ah Atenz tu di ier 411 BKI.
Ruomans languij
Di Ruomans languijdem (sohtaim kaal Ruomanik ar Nio-Latn languij) a di madan languijdem we ivalv frah Volga Latn bitwiin di sixt ah naint senchri ah so faam wah branch a di hItalik languijdem widin di hIndo-Yuropiyan languij fambili.
Veliko Tarnovo
Veliko Tarnovo a wah tong pah di naatwes kuos a Bulgieria, ah a di kiapital fi Veliko Tarnovo parish.
Suoshalizim
Suoshalizim a wah rienj a ikanamik ah suoshal sistim kiaraktaraiz bai suoshal uonaship ah dimokratic kanchuol a di miinz a prodokshan; azwel di palitikal aidialaji, tiori, ah muuvment we iem a deh establishment.
Elsingki
Elsingki a di kiapital fi Finlan.
Suola enaji
Suola enaji a riediant lait ah iit frah di Son aanis chuu di yuus a wah rienj a eba-ivalvin teknalaji laka suola iitin, fotovoltiex, suola toermal enaji, suola aachitecha ah aatifishal fotosintisis.
Vaikin Iej
Di Vaikin Iej a di piiriad K.I. frah liet 8t senchri tu migl 11t senchri ina Yuropiyan ischri, espeshal Nadan Yuropiyan ah Skiandinievian ischri, fala baka Joermanik Ayan Iej.
Aschria-Onggari
Aschria-Onggari also knon as di Aschro-Onggarien Empaya wahn a mieja senchral yuuropien pawa da las frahn 1867 tel 1918.
Aschria-Onggari wahn ruled by di Haus of Habsburg it wahn a multinashinal stet konsistin of Soerbs, Kryuoets, Rumieniens, Onggeriens, Joermans, Cheks an mor.
Budapest
Budapest a di kiapital fi Onggari. <mapframe latitude="47.591346" longitude="18.951416" zoom="4" width="200" height="100" align="right">{ "type": "FeatureCollection", "features": [ {     "type": "Feature", "properties": {}, "geometry": { "type": "Point", "coordinates": [ 18.860779479146007,         47.30903413408186        ]      }    }  ] }
Judas Priest
Judas Priest wehn a rak ban frahn Ingglan.
Sofiya, Bulgieria
Sofiya a di kiapital fi Bulgieria.
Nightwish
Nightwish wehn a rak ban frahn Finlan.
Iron Maiden
Iron Maiden wehn a rak ban frahn Ingglan.
George W. Bush
George Walker Bush (6 July 1946) wehna 43t Prezident a Yunaitid Stiet (2001 – 2009).
Surinam
Surinam, ofishali nuo az di Ripoblik a Surinam (Dutch: Republiek Suriname), a savrin stiet pah di naatiis Atlantik kuos a Sout Amoerka.
Mandiraja, Banjarnegara
Mandiraja is a sub-district in Banjarnegara district, Central Java province, Indonesia. Di papyulieshan a di konchri a 63.679 (2010)
Upanishad
Di Upanishad (IAST Upaniṣad; IPA-sa ʊpən̪ɪʂəd̪) a kaleshan a tex we kantien som a di senchral filasafikal kansep a Induizim, som a wa shier wid Budizim ah Jainizim. Di Upanishad kansida bai Induudem fi kantien otarans (śruti) we kansoern di niecha a oltimet rialiti (brahman) ah we diskraib di kiarakta ah paas tu yuuman salvieshan (mokṣa ar mukti).
Di Upanishad kamanli refa tu az Vedanta, vieriosli intoerprit fi miin aida di "laas chapta, paat a di Veda" ar "di abjek, di ayis poerpos a di Veda".
Di kansep a Braaman (Oltimet Rialiti) ah Aatman (Suol, Self) a senchral aidie ina aal di Upanishad, ah "Nuo yu Aatman" a deh tiimatik fuokos. Di Upanishad a di foundieshan a Induu filasafikal taat ah idaivoers chradishan. Outa di Vedik kaapus, onggl dem aluon waidli nuo, ah di senchral aidie a di Upanishad de a di pirichual kuor a Induudem.
Pavati
Pavati a jinaral skiesiti, ar di stiet a smadi uu lak soertn amount a matiirial pozeshan ar moni. A moltifasit kansep, we ingkluud suoshal, ikanamik, ah palitikal eliment. Pavati kiah difain az aida absoluut ar relitiv. Extriim pavati ar destityuushan refa tu di lak a miinz nesiseri fi miit biesik niid laka fuud, kluodin ah shelta. Relitiv pavati tek ina kansidarieshan indivijal suoshal ah ikanamik stietos kompier tu di res a sasayati.
Afta di indoschrial revaluushan, mas prodokshan ina fakchri eh-mek prodokshan gudz ingkriisinli les expensiv ah muo axesebl. Muo impuortant a di madanizieshan a agrikolcha, laka fotilaiza, fi provaid anof yiil fi fiid di papilieshan. Fi rispan tu biesik niid kiah rischrik bai kanschrient pah gobament abiliti fi diliva saabis, laka koropshan, tax avaidans, det ah luon kandishanaliti ah bai di brien jrien a elt kier ah edikieshanal profeshanal. Schratiji a ingkriis ingkom fi mek biesik niid muo afuodebl tipikali ingkluud welfier, ikanamik friidam ah provaid finanshal saabis.
Pavati ridokshan a mieja guol ah ishu fi nof intanashinal aaganizieshan laka di Yunaitid Nieshan ah di Wol Bangk. Di Wol Bangk fuokyaas se 702.1 million people ena-lib ina exchriim pavati ina 2015, dong frah 1.75 bilian ina 1990. Outa demaya, bout 347.1 milian piipl lib ina Sob-Sa'aaran Afrika (35.2% a di papilieshan) ah 231.3 milian lib ina Sout Ieja (13.5% a di papilieshan). Bitwiin 1990 ah 2015, di posentij a di wol papilieshan we lib ina exchriim pavati jrap frah 37.1% tu 9.6%, biluo 10% fi di fos taim. Nondiles, grantid di korant ikanamik magl, bil pah GDP, iwuda tek 100 ier fi bring di wol puoris op tu di priivios pavati lain a $1.25 a die. Exchriim pavati a gluobal chalinj; iabzoerv ina aal paat a di wol, ingkluudn ina divelop ikanami. UNICEF estimiet aaf a di wol pitni (ar 1.1 bilian) lib ina pavati. Iweh-aagiu bai som akademik se di niolibaral palisidem we promuot bai gluobal finanshal instityuushan laka di IMF ah di Wol Bangk dem a akchali egzasabiet buot inikualiti ah pavati.
Pyongyang
°N, °W
Jostis
Jostis a di liigal ar filasafikal tiori az tu ou fiernis administa. Di kansep a jostis difa ina hebri kolcha. Wah hoerli tiori a jostis eh-set out bai di Ienshent Griik filasafa Plieto ina ih wok Di Ripoblik. Advoket a divain komaan tiori eh-aagiu se jostis ishiu frah Gad. Ina di 17t senchri, tioris laka Jan Lak (John Locke) eh-aagiu fi di tiori a nachral laa. Tingka ina di suoshal kanchrak chradishan eh-aagiu se jostis diraiv frah di myuuchal agriiment a ebribadi kansoern. Ina di 19t senchri, yuutilitierian tingka ingkluudn Jan Styuat Mil (John Stuart Mill) eh-aagiu se jostis a wa ab di bes kansikuens. Tiori a dischribiutiv jostis kansoern wa dischribiut, bitwiin uu deh fi bi dischribiut, ah waa di prapa dischribyuushan. Igalitierian eh-aagiu se jostis kiah onggl egzis widin di kwaadinet a ikualiti. Jan Raalz (John Rawls) eh-yuuz suoshal kanchrak aagiument fi shuo se jostis, ah espeshal dischribiutiv jostis, a faam a fiernis. Prapati raits tioris (laka Rabat Nozik (Robert Nozick)) tek a diantolajikal vyuu a dischribiutiv jostis ah aagiu se prapati raits-bies jostis maximaiz di uobaraal welt a ikanamik sistim. Tiori a rechribyuutiv jostis kansoern wid ponishment fi rangdwiin. Ristuorativ jostis (aalso sohtaim kaal "reparietiv jostis") a wah apruoch tu jostis we fuokos pah di niid a viktim ah ofenda.
Kinetik enaji
Ina fizix, di kinetik enaji a wah abjik a di enaji we ipozes juu tu imuoshan.[1] Idifain az di wok we niid fi axalariet wah badi a soertn mas frah res tu wah stietid velasiti. Afta idon-gien dis enaji juurin axalarieshan, di badi mentien dis kinetik enaji anles ispiid chienj. Di siem amount a wok du bai di badi wen idiisalariet fran ikorant spiid tu a stiet a res.
Iityuopian Zayan Kaptik Choch
Di Iityuopian Zayan Kaptik Chochwe florish ina Jumieka ah weh ingkaapariet ina Flarida ina 1975. Memba a di muuvment se ibies pah Maakos Gyaavi tiichin ah deh se deh yuuz gianja az di Rastafarai sakriment.
Ina 1979 di gruup eh-akiuz, chrai, ah kanvik fi smogl waga-waga amount a puotent kianabis frah Jumieka tu Mayami ina hakshan we ena-kip di Jumiekan ikanami a-fluot daa deked. Di den Jumiekan Praim Minista Edwad Siaga tel wah U.S. intavyuu "A jos likl sinsimiila waa kip di konchri a-gwaan rait nou". Di Kaptikdem poblish wah frii nyuuzpiepa fi promuot Gyaaviizim ah di dikriminalizieshan a mariwaana. Deh weh aalso fiicha pah wah sinsieshanal episuod a 60 Minit pah 28 Aktuoba 1979. Di gruup liida wena Tamas Raili (Thomas Reilly), aalso nuo az Breda Lov. Ina 1986 di aaganizieshan patisipiet ina di Jogz Infuosment Adminischrieshan ierin pah kianabis rishediulin ina di Yunaitid Stiet.
Pah 8 Aagos 1994 Jim Chranma (Jim Tranmer), wah faama memba a di group, eh-rait wah leta tu Kaal Uolsn (Carl Olsen) wails ih de-meditiet pan ih 35-ier prizn sentans an ih dipaacha frah di EZCC "malishos airaaki". Uolsn eh-ron fi Gobna ina Aiowa, az a Libatierian, ina 1994 ah fi di U.S. Ous a Riprizentitiv, agen az Libatierian, ina 1996. Korantli im a priis ina di Iityuopian Zayan Kaptik Choch, ah rizaid ina Aiowa.
Di EZCC no asosiet wid di Kaptik Aatadax Choch nar di Kaptik Kiaklik Choch, buot bies ina Iijip. Di Kaptik Aatadax Choch ab wah Iityuopian sista choch, we aalso anrilietid.
Di Zayan Kaptik Choch eh-fiicha ina di 2011 Bili Kaaben (Billy Corben) dakiumenchri Skwier Gruupa: Di Gadfaadadem a Gianja, we di fos sekshan kansoern di gruup ah fiicha intavyuu wid soh faama memba.
Suosialaji
Suosialaji a di stodi a suoshal biyevia ar sasayati, ingkluudn iarijin, divelopment, aaganizieshan, netwok, ah instityuushan. A suoshal sayans we yuuz vierios metod a impirikal investigieshan ah kritikal analisis fi divelop badi a nalij bout suoshal aada, disaada, ah chienj. Nof suosialajis iem fi kandok risaach we kiah aplai dairek tu suoshal palisi ah welfier, wails ada wandem fuokos praimerili fi rifain di tioretikal andastandin a suoshal pruoses. Sobjik mata rienj frah di maikro lebl a indivijal iejensi ah intarakshan tu di makro lebl a sistim ah di suoshal chokcha.
Fizikal exasaiz
Fizikal exasaiz a heni badili haktiviti we inans ar mentien fizikal fitnis ah uobaraal elt ah welnis. Ipofaam fi vierios riizn, ingkluudn fi ingkriis gruot ah divelopment, privent iejin, chrentn mosl ah di kaadiovaskiula sistim, huon atletik skil, fi wiet laas ar mentenans, ah fi suoso injaiment. Friikuent ah regla fizikal exasaiz buus di imyuun sistim ah elp privent "diziiz a afluens" laka kaadiovaskiula diziiz, taip 2 dayabiitis, ah obiisiti.[1][2] Imaita kiah elp azwel fi privent schres ah dipreshan, ingkriis kualiti a sliip ah ak az nan-faamasyuutikal sliip ied fi chriit diziiz laka insamnia, elp promuot ar mentien pazitiv self-estiim, impruuv mental elt, mentien stedi daijeshan ah chriit kanstipieshan ah gias, regiuliet foertiliti elt, ah aagment wah indivijal sex apiil ar badi himij, we deh fain se lingk wid aya lebl a self-estiim.[3][4] Chailud obiisiti a gruoyn gluobal kansoern,[5] ah fizikal exasaiz maita kiah elp dikriis som a di hifek a chailud ah adolt obiisiti. Som kier provaida kaal exasaiz di "mirikl" ar "wanda" jrog—dem a-aluud tu di waid varayati a benifit we ikiah provaid fi nof indivijal.
Valdeavellano de Tera, Soria, Spien
Valdeavellano de Tera a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 238 inabitant.
Suisaid
Suisaid a di ak wen smadi intenshanal kaaz deh uona det. Rix fakta ingkluud mental ilnis laka dipreshan, baipuola disaada, skitsofrenia, poersnaliti disaada, alkoalizim, ar jrog abyuus. Adawandem a impolsiv ak juu tu schres laka daa frah finanshal difikolti, chobl wid rilieshanship, ar buliyin. Demde uu eh priivios atemp suisaid de a ai rix a fyuucha atemp. Suisaid privenshan efat ingkluud limitin axes tu metad a suisaid laka fayahaam ah paizn, chriitin mental ilnis ah jrog misyuus, prapa midia ripuotin a suisaid, ah impruuvin ikanamik kandishan. Alduo kraisis atlain kaman, likl evidens de fi deh ifektivnis.
Vajrayaana
Vajrayaana (Sanskrit: वज्रयान), aalso nuo az Tanchrik Budizim, Tantrayāna, Mantrayāna, Siikrit Manchra, Esoterik Budizim, Daiman Wie, Tondabuolt Wie, ar di Indischroktebl Wie, a wah kamplex ah moltifasit sistim a Budis taat ah praktis we ivalv uoba sebral senchri.
Foun bai Indian Maahasidadem, Vajrayaana sobskraib tu Budis tanchrik lichicha.
Puoychri
Puoychri a faam a lichicha we yuuz estetik ah ridmik  kualiti a languij—laka fonestetix, soun simbalizim, ah miita—fi ivuok miinin in adishan tu, ar insteda, di pruoziek astensibl miinin.
Lu Andrade
Luciana Andrade (18 setembro 1978) wehna Brazil singa. Matheus Rocha
Sulieman di Magnifisent
Suleiman (Novemba 6, 1494 – Septemba 5/6/7 1566) a wehn di tent an langgis sorvin Soltan a di Otaman Empaiya, fram 1520 til im ded ina 1566. Im binuon ina di Wes az Suleiman di Magnificent an ina di Iis az di laagiva fi di wok we im du fi riikanchrok di Otaman liigal sistim. Suleiman ton wan manaak ina 20t senchri Yuurop wen di Otaman Empaiya de a di piik a milichri, palitikal an ikanamik powa. Suleiman liid di Otaman aami fi kangka di Kristiyan bies dem a Belgrade, Rhodes, an muos a Onggri bifuo im get stap a di Siij a Vienna ina 1529. Im anex muos a di Migl Iis ina di kanflik dem wid di Porzhan piipl, an tu, laaj lan ieriya ina Naat Afrika az faar wes az Aljiiria. Aanda im ruulaship, di Otaman fliit daminiet di sii fram di Mediterienian tu di Red Sii an di Porzhan Golf. Suleiman wehna wan puoet, an guolsmit, bot im a wehn wan piechran a kolcha uu uovasi di guolden iej a di Otaman empaiya ina aatistik, litareri an aakitekchral development. Im son, Selim II, soksiid im wen im ded ina 1566 afta 46 ier pan di chuon.
Sigmund Freud
Sigmund Freud (Mie 6 1856 – Septemba 23 1939) a wehn wahn Aschrian nyuuralajis uu staat di saikoanalitik skuul a saikalaji. Freud binuon fi im tiori dem bout di ankanchos main an di difens mekanizm fi ripreshan an fi mek di klinikal praktis a saikoanalisis fi kyur psaikopatalaji chuu daialag bitwiin di pieshent an di saikoanalisis. Waneda ting we Freud fiemos fa a im tiori se sexual dizaiaa di mien enaji we muotiviet yuuman laif, an tu im terapyuutik tekniik dem, laik di yuus a frii asuosieshan, im tiroi bout chransferens ina eni terapyuutik rilieshanship an di intorpritieshan a driim fi gi glimps ina di ankanchos. Im a wehn wahn nyuuralajikal risaacha ina seriibral palzi. Nof a Freud aidiya dem get pruuv rang, alduo nier di en a di 20t senchri nof evidens kom bout fi supuot Freud tiori dem ina nyuuralaji. Di metad an apruoch dem we Freud kum op wid stil impuotant ina klinikal saikodainamik chriitment. Ina akadiimia, im aidia dem stil influens di yuumaniti an suoshal saiyans fiil dem.
Luwiiz Benit
Luwiiz Simuon Benit-Kuovali adawaiz nuo az Mis Luu OM, OJ, MBE (baan 7 Septemba 1919 ah ded 26 Julai 2006) wena wah Jumiekan puoyt, fuokluoris, raita ah tiicha. Shi weh-rait ah pofaam ar puoymdem ina Jumiekan Kryuol, so dat eh-elp fi gi di languij nof litareri rekanishan. Shi a wah senchral figa ina Jumiekan powetik tradishan ah wah chrang influens pah nof ada wel-nuon Kiaribiyan puoyt, laka Lintan Kwiesi Jansn ah Paal Kiinz Doglas.
Hoerli Laif ah Edikieshan
Luwiiz Benit eh-baan 7 Septemba 1919 pah Naat Schriit ina Kinston, Jumieka. Shi ena di onggl pitni fi Agostos Kaaniilias Benit (Augustus Cornelius Bennett) uu eh-uon wah biekri ina Panish Tong, ah Keriin Rabinsn (Kerene Robinson), wah jresmeka. Afta ar faada ded ina 1926, Luwiiz mada a weh di mien wan we riez ar. Shi yuus fi go a Ebiniiza Elimenchri Skuul ah den Kalabaar Praimri skuul. Afta dat, shi atten Sin Saiman Kalij ah den Exelsia Kalij ina Kinston, bifuo shi inruol ina 1943 a Frenz Kalij a Aigiet, Sin Mieri Parish wishpaat shi stodi Jumiekan fuokluor. Ina 1945, Luwiiz Benit win wah awaad frah di British Kongsl fi stodi a di Rayal Akiadimi a Jramatik Aat, di fos Blak smadi fi stodi a datde skuul.
Matheus Rocha
Matheus Rocha da Silva (10 junho 1981) wehna Brazil singa.
Luwiiz Benit
Profeshnal Laif
Afta Luwiiz gradiet frah di Raayal Akademi a Jraamatik Aat, shi wok wid reprichri kompini aal uoba Ingglan, laka ina Kavenchri, Odazfiil ah Amasham. Wen shi gubak a Jumieka shi staat fi tiich jraama tu buot pitni ah big piipl frah di suoshal welfier iejensi ah fi di Yunivoersiti a di Wes Indiz Exchra Myuural Dipaatment.
Mis Luu yuus fi tiich ah pofaam wid Kiaribiyan Kaanival frah 1945 tel 1946. Rong deh sieh taim de, shi eh-ab sebral liidn ruol ina pantomaim ah soh TV pruogram. Shi du nof trablin rong di wol a-promuot Jumiekan kolcha chuu ar lekcha ah pofaamansdem. Shi get wel-nuo a farin bot shi get speshal lov frah ar Jumiekan piipldem az wel frah piipl ina Kianada ah di Yunaitid Kindom. Ar puoymdem get poblish nof taim bot di muos nuotebl wandem a Jumieka Labrish (Jamaica Labrish) ah Anansi ah Mis Luu (Anancy and Miss Lou, 1979).
Nof piipl se ar muos influenshal rekaadn a weh ar rendishan a di tradishanal Jumiekan sang we niem "Die Da-lait" ("Day Dah Light") ina 1954. Ari Belafanti (Harry Belafonte) rekaadi ina 1955 tu az "Die-O" ("Day-O"), adawaiz kaal di "Banaana Buot Sang" wid soh adishanal lirix, bot stil bies pah Mis Luu voerjan. Mis Luu orijinal voerjan avielobl ina buot French ah Ingglish pah di Jumieka - Mento 1951-1958 (Jamaica - Mento 1951-1958) albom. Fi Belafanti voerjan eh wel fiemos duo. A wan a di biggis it rekaad ina 1950 ani giim ih fos guol rekaad.
Luwiiz Benit rekaad nof-nof sang laka: Jumiekan Singin Giemz (Jamaican Singing Games, 1953), Jumiekan Fuok Sang (Jamaican Folk Songs, Folkways Records, 1954), Chiljren Jumiekan Sang ah Giem (Children's Jamaican Songs and Games, 1957), Mis Luu Vyuu (Miss Lou's Views, 1967), Lisn tu Luwiiz (Listen to Louise, 1968), Kiarifesta Ring Ding (Carifesta Ring Ding, 1976), Di Anarebl Mis Luu, (The Honourable Miss Lou, 1981), Mis Luu Laiv-Landan (Miss Lou Live–London, 1983) ah Yes Mi Dier (Yes, M'Dear, Island Records).
Shi rait nof a ar puoymdem ina di languij a di piipl, Jumiekan Kryuol, ah elp meki get axeptans ah rekanishan az a languij, dierfuor elp fi influens nof ada puoyt laka Mutabaruka ah Juon Anjria Ochisn (Joan Andrea Hutchinson), fi du deh puoychri ina Jumiekan tu.
Ina 1986, shi apier ina wah kamedi flim niem Klob Paradais (Club Paradise) a-plie wah kiarakta niem Puosha. Di flim eh-staar Rabin Wiliamz (Robin Williams), Jimi Klif (Jimmy Cliff) ah Piita Otuul (Peter O'Toole).
Schres
Ina saikalaji, schres a fiilin a schrien ah presha. Sumaal amount a schres maita dizairebl, benifishal, ah iibm elti. Pazitiv schres elp impruuv atletik pofaamans. Azwel iplie a fakta ina motivieshan, adaptieshan, ah riakshan tu di invairament. Exesiv amount a schres, ousomeba, maita liid tu badili aam. Schres kiah ingkriis di rix a schruok, aat atak, olsa, dwaafizim, ah mental ilnis laka dipreshan.[1] Schres kiah bi hextoernal ah rilietid tu di invairament,[2] bot maita aalso bi kriet bai hintoernal posepshan we kaaz wah indivijal fi hexpiirians angzayati ar ada negitiv imuoshan sorong a sitieshan, laka presha, diskomfat, etc., we deh den diim schresful. Yuumandem expiirians schres, ar posiiv tingz az chretnin, wen deh no biliib se deh rizuos fi kuop wid abstikl (stimiulos, piipl, sitieshan, etc.) sofishant fi wa di soerkomstans dimaan. Wen wi tingk di dimaan we plies pah wi exiid wi abiliti fi kuop, den wi posiiiv schres.
Luwiiz Benit
Posnal laif
Luwiiz Benit eh-marid tu Erik Winstan Kuovali (Eric Winston Coverley) pah 30 May 1954 ah shi eh-ab wan adaptid son niem Fiebian Kuovali (Fabian Coverley).
Det
Mis Luu paasaan pah 27 Julai 2006 a di Skyaaboro Gries Aspital ina Skyaaboro, Antierio, Kianada (Scarborough, Ontario, Canada) wishpaat shi eh-lib fi di laas dekied a ar laif. Wan die shi jos kalaps a ar yaad. Deh weh-uol tuu saabis ina ar hana; wan memuorial saabis ina Taranto (Toronto) pah 3 Aagos 2006, ah afta dat deh flai ar badi gaa Jumieka fi lai-in-stiet a di Nashinal Ariina a Kinston pah 7 Aagos ah 8 Aagos. Deh uol wah finaral ina ar hana ina Kinston a di Kuok Metodis Choch pah Iis Paried pah 9 Aagos 2006. Den deh intoer ar badi ina di kolchral aikan sekshan ah Nashinal Iiroz Paak (National Heroes Park).
Rouge
Rouge nuo az Di Biiklz wehn a pop ahn pap ban frahn São Paulo, Brazil we faam ina 2002. Juurin dehn kiarier, di gruup muosli kansis a Aline Wirley, Fantine Thó, Karin Hils, Li Martins, Lu Andrade.
Kingdom a Prosha
Kingdom a Prosha wahn a Jorman kingdom dat existed biitiwin 1701 tel 1918. It unifayd Jormani in 1871 afta di Franco-Proshan waar ahn led di stet a di Joerman Empaya until is dissolushan ina 1918.
Fantine Thó
Fantine Rodrigues Thó (15 fevereiro 1979) wehna Brazil singa.
Swiidn
Swiidn a wah Naadik konchri ina Nadan Yuurop. Di papilieshan a bout 9.2 milian piipl, ah di kiapital siti niem Stakuom.
Valdegeña, Soria, Spien
Valdegeña a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 53 inabitant.
Puoto Riiko
Puoto Riiko, ofishali di Frii Asuosietid Stiet a Puoto Riiko (Panish: Estado Libre Asociado de Puerto Rico), a wah self-gobanin aninkaaparietid terichri a di Yunaitid Stiet, lokiet ina di naat-iistan Kiaribiyan, iis a di Daminikan Ripoblik ah Wes a di Voerjin Ailanz. Puoto Riiko mekop a wah aachipelago we hingkluud di mien ailan niem Puoto Riiko, ah som ada likl-likl ailan ah kii; di bigis wan dem niem Viekes, Kulebra, ah Muona. Di mien ailan a di sumaalis bai lan ieria ah di sekan sumaalis bai papilieshan outa aal a di fuo ailan dem we mekop di Grieta Antiliiz (Kyuuba, Ispanyuola, Jumieka ah Puoto Riiko).
Puoto Riikan piipl muotaim kaal di ailan 'Boriken', we koh frah 'Borikén', di indijinos Taino niem. Di ailan nikniem a La Isla del Encanto, we miin "di ailan a griet dilait."
Kingdom a Prosha
Di kings a Prosha wer from di Haus a Hohenzollern. Brandenberg-Prosha (predicessa a Prosha) becem a militry pawa unda Fredrick Williem, Electa a Brandenberg, also knon a di "gret electa".
Valdelagua del Cerro, Soria, Spien
Valdelagua del Cerro a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 16 inabitant.
Yunaitid Kindom
Di Yunaitid Kindom a yuuniteri stiet we mekop a fuo konchri: Ingglan, Nadan Airilan, Skatlan, ah Wielz. Igoban bai wah paalimenchri sistim, ah di siit a gobament de ina Landan, bot deh ab chrii ada nashinal adminischrieshan ina Belfaas, Kaadif, ah Edinboerg. Di Yunaitid Kindom a kanstityuushanal manaaki, wid Charles III az di ed a stiet. Di nieshan ab fuotiin uobasii terichri, we lefbak ina 1992 frah di British Empaya, we weh kanchuol aalmuos kwaata a di lan soerfis a di wol, - di bigis empaya ina ischri. British influens kiah fain ina di languij, kolcha, ah liigal sistim a nof a di faama kalani. Kwiin Elizabeth a stil di ed a di Kamanwelt a Nieshan, an di ed a stiet fi di wuola di Kamanwelt konchridem.
Di Yunaitid Kindom a divelop konchri, wid di fif (naminal GDP) ar sixt (PPP) bigis ikanami ina di wol. Iwena di fos konchri fi indoschrialaiz, ah yuus fi ron di wol az di muos powaful konchri ina di 19t ah 20t senchri. Anfaachinetli, kaaz a tuu wol waar, ah di diklain a di empaya ina di sekan aaf a di 20t senchri di ruol we iyuus fi plie ina gluobal afier jraadong. Stil, di Yunaitid Kindom a chrang powa wid chrang-chrang ikanamik, kolchral, milichri ah politikal influens ah a wah mieja nyuuklier powa, wid di sekan ar tod ayis difens bojit ina di wol. Di konchri a memba a di Yuropiyan Yuunian, ab poermanent siit pah di Yunaitid Nieshan Sikyuoriti Kongsl, ah memba a di G8, NATO, OECD, WTO, ah di Kamanwelt a Nieshan.
Luwiiz Benit
Awaad ah Hanaz
Ina 1974, di Jumiekan Govament apaint ar tu di Aada a Jumieka (Order of Jamaica). Deh weh azwel apaint ar az Kolchral Ambasada-at-Laaj fi Jumieka. Mis Luu get nof-nof awaad inkluudn di Instityuut a Jumieka Mosgriev Silva ah Guol Medal fi ar eminens ina di fiil ah Aats ah Kolcha, di Naaman Manli Awaad a Exilens (ina di fiil a Aats), wah Anareri Daktaret a Letaz frah di Yunivoersiti a di West Indiz (1983), ah wah Anareri Daktaret ah Letaz frah Yaak Yunivoersiti ina Taranto.
Ina 2001 pah Jumieka Indipendans Die, di Anarebl Mischris Luwiiz Benit-Kuovali weh get apaint az memba a di Jumiekan Aada a Merit fi ar invalyuebl ah distingguish kanchribyuushan tu di divelopment a di Aats ah Kolcha.
Ina hana a Mis Luu ah ar achiivmentdem, Harbourfront Centre, wah nan-prafit kolchral aaganizieshan ina Taranto, Kianada, weh niem wah venyuu aafa ar, nuo az Mis Luu Ruum.
Kolchral Signifikans ah Legisi
Luwiiz Benit puoym we niem Kalanaizieshan ina Rivoers (Colonization in Reverse, 1966) provaid wah istorikal kantex fi nof a di mainariti dem we lib ina di UK ina puos-koluonial taim. Ou shi eh-puochrie di Jumiekan expiiriens ah disluokieshan ah rieshal inikualiti komiin laka di expiiriens we Sout Iejan piipl uu weh lib a Landan eh-ab. Azwel, buot Jumiekan ah Sout Iejan piipl eh-ab simila expiiriens wen deh weh-muuv gaa Ingglan a-luk emplaiment ah beta laif, so buot piipl go chuu di komplexiti a asimilieshan ah dyual aidentiti.
Benit ailait fiar kansep a kolchral dislayalti wen shi rait bout Jumiekan piipl wen deh de pah kues fi get beta jab apachuniti: “Dem a pour out a Jamaica/ Everybody future plan/ Is to get a big-time job/ An settle in de mother lan.” Ar refrans tu di “mother lan” yash a no Jumieka, bot Ingglan, bies pah ou Jumiekan piipl wena asimiliet ina Ingglan kolcha ah weh-siim fi figat bout di riil mada lan - Jumieka.
Deh weh-duoniet fuotograaf, aadiovijual rekaadn, karispandans, awaad ah nof ada matiiral we riliet tu Luwiiz Benit tu di Makmaasta Yunivoersiti Laibri (McMaster University Library) ina 2011 bies pah wah agriiment we se soh silekshan frah di fonz, we diet frah 1941 tu 2008, weh fi dijitaiz ah mek avielobl pahlain az paat a wah dijital aakaiv.
Ina 2015, Moervin Maris (Mervyn Morris) poblish wah buk niem Mis Luu: Luuwiz Benit ah Jumiekan Kolcha (Miss Lou: Louise Bennett and Jamaican Culture).
Suoshal sayans
Suoshal sayans a mieja kiatigari a akademik disiplin, kansoern wid sasayati ah di rilieshanship mongx indivijual widin sasayati. Suoshal sayans iself ab nof branch, ebri dege wan kansida az "suoshal sayans". Di mien suoshal sayans ingkluud ikanamix, palitikal sayans, yuuman jaagrafi, dimagrafi ah suosialaji. Ina waida sens, suoshal sayans azwel ingkluud som fiil ina di yuumanitidem laka anchopalaji, aakialaji, jurispruudens, saikalaji, ischri, ah lingguistix. Di toerm sohtaim yuu azwel fi refa spisifikali tu di fiil a suosialaji, di arijinal 'sayans a sasayati', extablish ina di 19t senchri.
Taiwan
Taiwan a wah savrin konchri a Ieja.
Dayabiitis
Diabetes mellitus (DM), kamanli refa tu az dayabiitis ar simpli az shuga, a wah gruup a metabalik diziiz we kiaraktaraiz bai ai blod shuga lebl uoba wah prolang piiriad. Simtom a ai blod shuga ingkluud friikuent yuurinieshan, ingkriis toers, ah ingkriis ongga. Ef ino chriit, dayabiitis kiah kaaz wuoliip a komplikieshan. Akyuut komplikieshan ingkluud dayabetik kiitoasiduosis ah nankiituotik aipoerosmuola kuoma. Siiros lang-toerm komplikieshan ingkluud kaadiovaskiula diziiz, schruok, kranik kidni fielia, fut olsa, ah damij tu di yaidem.
Taipei
Taipei a di kyapital fi Ripoblik a Chaina.
Tailan
Tailan a wahn indipendent konchri we de a di senta a sout iesha. Di papyulieshan a 68 milian (2017). Bangkok a di kyapital fi Tailan.
King : Rama X
Gypsy
Gypsies a ethnic group from India dem live inna Europe an oddah countries
Qin Shi Huang
Qin Shi Huang, persnal niem Ying Zheng, wehna di ing a di Chaini Stiet a Qin fram 246 BKI (Bifuo Kaman Iira) tu 221 BKI juurin di Warrin Stiet Piiriad. Im ton di fos empara a di yuunaitid Chaina ina 221 BKI. Im ruul til im ded ina 210 BKI a di iej a 50. Qin Shi Huang a stil wan kanchrovorshal figa ina Chaini ischri. Afta im yuunifai Chaina, im an im chiif advaiza Li Si paas sohn mieja ikanamik an palitikal rifaam. Im staat sohn big-eleva prajek, laik di fos vorjan a di Griet Waal a Chaina, di fiemos siti-saiz maazoliom wid di laif-saiz Terakata Aami, an di big big nashinal ruod sistim, a di expens a nof laif. Fi enshuor stability, Qin Shi Huang outlaa Kanfuushanizm an beri nof skala alaiv. Aalduo som uda kansida im wikid afta im aatakratik ruul, nof piipl stil Qin Shi Huang wan kii figa ina Chaini ischri.
Pythagoras
Pythagoras wehna wahn Ionian Griik matamatishan an im staat wahn rilijos muuvment we niem Pythagorianizm. Wi luk pan im az wahn griet matamatishan, mistik an saiyantis. Herodotus kaal im di bes filasifa mongx di Griik piipl. Im bes binuon fi di Pythogaras tiorem, we niem afta im. Im nuon az di “faada a nomba”, an Pythogaras mek nof kanchribyuushan tu filasifi an rilijan ina di liet 6t senchri BK. Pythogaras an im styuudent dem biliiv se evriting riliet tu Mats an se nomba a di oltimet rialiti, an chuu mats yu kuda pridik an meja evriting ina patorn an saikl. Pythogaras a di fos smadi fi kaal imself filasifa, an Pythogarean aidiya av nof influens pan Plato. Bot, wi no nuo moch bout Pythogaras kaa non a im raitin dem no sovaiv.
Rilijan ina Jumieka
Askaadn tu di muos riisant sensos (2001), rilijos afilieshan ina Jumieka kansis a 64% Kristian (62% Pratistant ah 2% Ruoman Kiaklik), 2% Jyuova Witnis, 3% anstiet, ah 10% ada.[1] Di kiatigari ada ingkluud 29,026 Rastafaarian, wa estimiet az 5,000 Mozlim, 3,000 Budis, 1,453 Induu, apraximetli 350 Juu. Di sensos ripuot 21% uu kliem nuo rilijos afilieshan.
Quintana Redonda, Soria, Spien
Quintana Redonda a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 557 inabitant.
Cher Lloyd
Cher Lloyd a waah British singa.
Wilhelm II
Wilhelm II ah William II (1859-1941) Wahn di las Joerman Emperor ahn king a Prosha, ruling frahn 1888 tel he abjeket ona 9 Novemba 1918. Despite strengtening di Joerman Empaya's posishan as a gret powa by biilding a pawaful nevi, his errachic public polisi gretly publicly antagonaized di intanashanal komunichy ahn ah cosnidad by mani tu bi one a di undalyin caases a Wol Waar I. Wen di Joerman waar effaat collaps afta a series a crushing difits ona di Wesen Frant ina 1918, hi wahn fooced tu abjeket, maaking di end a di Joerman Empaya ahn di Haus a Hohenzollern's 300-yer ren ina Prosha ahn 500-yer ren ina Brandenberg.
Cher Lloyd
hey sexy
Delta Steit Univasiti
Delta Steit Univasiti a wan a di Steit univasiti in Nigeriya ahn di oldes higher instituchion a lernin in Nigeriya's Delta Steit.
Siikizim
Siikizim (ˈsɪkɨzəm), ar Sikhi,Sikhism (indijinosli nuo az Sikhī) arijiniet frah di wod Sikh, we koh frah di Sanskrit ruut śiṣya miinin "disaipl", ar śikṣa miinin "inschrokshan". ) (ਸਿੱਖੀ Sikkhī, ˈsɪkːʰiː, frah Sikh, miinin "disaipl", ar "laana"), a monotiyistik rilijan we arijiniet ina di Punjab riijan a Sout Ieja (sobkantinental India) juurin di 15t senchri. Di fondamental biliif a Siikizim, aatikiuliet ina di siekrid skripcha Guuru Grant Sahib, ingkluud fiet ah meditieshan pah di niem a di wan krieata, yuuniti ah ikualiti a aal yuumankain, fi ingiej ina selfles saabis, fi schraiv fi suoshal jostis fi di Sarbat da bhala (benifit ah prasperiti fi aal), ah anis kandok ah laivliud wails smadi a-lib ousuolda laif.   Alduo wan a di yonggis mongx di mieja wol rilijan, wid uoba 25 milian adierent wolwaid, Siikizim a di fif-laajis rilijan ina di wol.
Soerbian dinar
Di dinar a di koransi a Soerbia, ih dates bac fi 1214.
Valdeprado, Soria, Spien
Valdeprado a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 14 inabitant.
Valdemaluque, Soria, Spien
Valdemaluque a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 250 inabitant.
Puotigiis
Puotigiis (Puotigiis: Português) a wah Romans languij dat orijiniet ina waa nou Gialisia ah nadan Puotigal. Idiraiv frah di Latn wa piik bai di ruomanaiz Prii-Ruoman piipl a di Aibiirian Peninsiula (niemli di Gialiesi, di Luusitanian, di Keltik ah di Kanyi) roun 2000 ier ago. Ipred wolwaid ina di 15t ah 16t senchri az Puotigal extablish wah koluonial ah komoershal empaya (1415–1999) we span frah Brazil ina di Amoerkaz tu Goa ah ada paat a India ah Makau ina Chaina. Iweh yuuz az di hexkluusiv lingua franca pah di ailan a Sri Langka fi liklmuos 350 ier. Juurin dat taim, nof kryuol languij bies pah Puotigiis apier azwel rong di wol, espeshal ina Afrika, Ieja, ah di Kiaribiyan.
Onggari forint
Di Onggari forint a di hofishal koransi a di Onggari
Valdenebro, Soria, Spien
Valdenebro a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 136 inabitant.
Vanuatu
Vanuatu a wahn konchri ina Uoshania.
Kruoyeshan kuna
Di kuna a di koransi a Kruoyesha, Ih a subdivided inna 100 lipa.
Disnchri
Disnchri a hinflammation a di intestin we kaaz dayariya wid blod. Ada simtom kiah ingkluud fiiva, abdaminal pien, ah rektal tenesmus (fiilin a inkompliit defikieshan).
Toerkish lira
Di lira a di koransi a Toerki sens 1844, Ih a subdivided inna kurus.
Disnchri
Ikaaz bai a nomba a taip a infekshan laka baktiiria, vairos, parasitik worom, ar pruotozoa, an a taip a giaschoentaraitis. Di mikianizim a wah inflamachri  disaada a di intestin, espeshal a di kuolan.
California
California a waah state inna di unite States.
Disnchri
Sain ah simtom
Ina exchriim kies, disnchri pieshent kiah paas uoba wan liita a fluid po howa. Muotaim, indivijal wi komplien a naaja, abdaminal pien, ah friikuent waatari ah yuujali foul-smelin dayariya, akompini bai myuukos ah blod, rektal pien, ah fiiva. Vamitin, rapid wiet-laas, ah jinaralaiz mosl iek sohtaim aalso akompini disnchri. Pah rier okiejan, di amiibik parasait wi invied di badi chuu di blodschriim ah pred biyan di intestin. Ina soch kies, ikiah muo siirosli infek ada aagan laka di brien, long, ah liva.
Valtajeros, Soria, Spien
Valtajeros a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 24 inabitant.
Yugoslav dinar
Di dinar did di currency ah Yugoslavia between 1918 an 2006.
Swayili languij
Swayili, aalso nuo az Kiswayili, a Bantu languij ah di fos languij a di Swayili piipl. A di linggua frangka a di Afrikan Griet Liek riijan ah ada paat a Soutiis Afrika, ingkluudn Tanzania, Kenia, Yugianda, Ruanda, Burundi, Mozambiik, ah di Dimokratik Ripoblik a di Kanggo. Di kluosli rilietid Komuorian languij, spiik ina di Komoros Ailanz, sohtaim kansida a dayalek.
Alduo onggl rong faib tu fiftiin milian piipl spiik Swayili az deh fos languij, iyuuz az linggua frangka ina nof paat a Soutiis Afrika. Estimet a di tuotal nomba a Swayili spiika vieri waid, frah 60 milian tu uoba 150 milian. Swayili saab az wah nashinal languij fi fuo nieshan: Tanzania, Kenia, Yugianda, ah di Dimokratik Ripoblik a di Kanggo. Shikomor, di ofishal languij ina Komoros ah azwel spiik ina Mayot (Shimaore), rilietid tuo Swayili. Swayili azwel a wan a di wokin languij a di Afrikan Yuunian ah wan a di ofishal languij a di Iis Afrikan Komiuniti.
Valderrodilla, Soria, Spien
Valderrodilla a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 98 inabitant.
Taiping Ribelian
Di Taiping Ribelian ar Taiping Sivl Waar (simplifai Chaini: 太平天国运动; chradishanal Chaini: 太平天國運動; pinyin: Taìpíng Tīanguó Yùndòng, litarali "Taiping Ebmli Kindom Muuvment") wena masiv ribelian ar sivl waar ina Chaina we laas frah 1850 tu 1864, we eh-fait bitwiin di extablish Manchuu dem Ching dynasti ah di Kristian milenierian muuvment a di Ebmli Kindom a Piis.
Sin Tome ah Prínsipe
Sin Tome ah Prínsipe a wahn konchri ina Afrika.
Bing Crosby
Harry Lillis "Bing" Crosby Jr. (1903-1977) wehna Morkan singa an actor fram Tacoma, Washington.
Chriiti a Versai
di Chriiti a Versai wahn a piic chriiti signed ona June 28, 1919. One a di mos impotant chriitis a Wol Waar I, it ended di stet o waar bitwiin Joermani ahn di Alais. Althoh di Aamstis in Novemba 1918 ended di fiteing, it took 6 monts a negotieshans tu koncloode di piic chriiti
Di Chriiti wahn konsidad harsh by di Joermans, limiting deir aahmy tu 100,000 soujas, losing teritry ahn havin ta pey huge reparashans
Sin Jiemz Parish, Jumieka
Sin Jiemz a wah soboerban parish ina Jumieka, lokiet a di naat en a di ailan. Di kiapital, Mantigo Bie, we di Panish yuus fi kaal Manteca afta di laad deh yuus fi ship out frah ya, get taikl az di sekan siti ina Jumieka, biyain Kinston, ina 1981. Di parish a di boertplies a di Rait Exilent Samyuel Shaap, wan a di sebm nashinal iiro a Jumieka.
La xerca per Pahoa
La xerca per Pahoa a di fos arijinal navl rait ina Lingga Frangka Nuova. I fos poblish ina Mie 2020 pah di Intanet ah den ina Mie 2021 az buk. A Vicente Costalago raiti.
Plat
Di tex nariet di chrip Juon mek fi fain di suod Pahoa we gat majik powa. Onggl di chuu-chuu ier a di chuon a Lincuo kiah yuuzi.
Velamazán, Soria, Spien
Velamazán a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 114 inabitant.
David Woodard
David Woodard (IPA: /'wʊdɑːrd/; baan 6 Iepril 1964, a Santa Barbara, California) es Morkan klasikal myuuzik kandokta ahn raita.
Yugoslavia
Yugoslavia did ah konchri ina Yuurop dat consisted ah Kruoyesha, Soerbia, Montenegro, Naat Masiduonia, Montenegro an Baznia ah Oerzigoviina.
Taiz
Taiz a haitem we kiah yuuz fi plie wid. Taiz jinarali plie wid bai pitni ah pet. Plie-plie wid taiz a injayebl miinz fi chrien yong pitni fi laif ina sasayati. Difrah-difrah matiirial yuuz fi mek taiz injayebl fi aal iej. Nof aitem dizain fi saab az taiz, bot gudz projuus fi adaels poerpos kiah yuuz azwel. Fi instans, sumaal pitni kiah pikop wah ousuol aitem ah "flai" i chuu di ier a-priten se a ieroplien. Aneda kansidarieshan a intaraktiv dijital entatienment. Som taiz projuus praimerili az kalekta aitem ah inten fi suoso displie.
Refrans
° Paolo  Rampini ,   The  Golden  Book of Toycars  1900-1980 ,  Edizioni P.R.  2004.
Klin Iiswud (myuuzik-man)
Klin Iiswud (baan Rabat Braama) a wan Jumiekan regay DJ we did rekaad az wan suolo aatis inna di liet 1970-dem an orly 1980-dem bifuor im tiim op wid British DJ Jinaral Sient az di dewuo Klin Iiswud an Jinaral Sient.
Biagrafii
Di yonga breda a DJ Trinity, Braama tek di tren a yuuzin di niem a karakta fram Spageti Westan az stiej niem wan step forda bai a rekaad an pafaam unda di niem a wan a di janra muos suksesful acta, Clin Iiswud. Im rekaad chrii albom inna 1978 - Afrikan Yuut an Step It In a Zayan fi produusa Boni  Lii, an Det In Di Ariina fi Chanal Wan. Muor  album kom inna 1979 an 1980, incluudin Seks Edikieshan fi Griinsliivz Rekaads, Iiswud pat a wan gruup a deejie we did liid di muuv fram 'kolchoral' chant tu dansaal  chat an 'slaknes'. Inna 1981 kom di riliis a wan laiv album rekaad wid Dilinja an di taat a wan paatnaship wid Jinaral Sient. Di pier fos riliis, "Chribuut tu Jinaral Eko" did memba di riisently kill slak DJ, an dem wuda lieta mek di British chaat wid dem vorzhan a "Tap Dat-de Trien". Buot a di dewuo album dem did mek di tap faiv a di UK Indipendant Chaat.
Velilla de los Ajos, Soria, Spien
Velilla de los Ajos a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 37 inabitant.
Mini
Mini a wah kanschrok languij kriet bai S. C. Gruget ina 2020. I gat simpl fonetix, grama we no inflek, ah gluobal vokiabileri wid 1,000 wod. Vicente Costalago kriet fii wiki ina Julai 2020.
Sin Mieri Parish, Jumieka
Sin Mieri a wah parish ina di naatiis sekshan a Jumieka. A wan a di sumaalis parish ina di konchri, lokiet ina Miglsex Kounti. Puot Maraya a di mien tong ah di parish kiapital; ide pah di kuos. Sin Mieri a di boertplies fi nof big niem dansaal aatis, laka Kiepltan, Liedi Saa ana Muma Saa, Ninja Man, Sizla ah Tanya Stiivnz.
Sin Maatn
Sin Maatn (Doch, Sint Maarten) a wah ailan konchri ina di Kiaribiyan. Di konchri a paat a di Kindom a di Nedalanz. Imekop di sodan 40% a di Kiaribiyan ailan Sin Maatn, wail di French uobasiiz kalektiviti Sah Mahtah (French, Saint-Martin) mekop di nadan 60%. Fii kiapital a Filipsboerg (Philipsburg). Iab papilieshan a 33,609 ina wah ieria a 34 km2 (13 sk ml).
Viana de Duero, Soria, Spien
Viana de Duero a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 70 inabitant.
Velilla de la Sierra, Soria, Spien
Velilla de la Sierra a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 32 inabitant.